Source: http://sport24bacau.ro/handbal-liga-zimbrilor-gabriel-armanu-si-indeplinit-misiunea-csm-bacau-va-continua-si-la-anul-liga-zimbrilor-cs-minaur-baia-mare-csm-bacau-34-29-14-14/
Timestamp: 2019-09-19 21:26:52+00:00

Document:
HANDBAL, Liga Zimbrilor | Gabriel Armanu și-a îndeplinit misiunea. CSM Bacău va continua și la anul în Liga Zimbrilor: CS Minaur Baia Mare – CSM Bacău 34-29 (14-14) - Sport24Bacău HANDBAL, Liga Zimbrilor | Gabriel Armanu și-a îndeplinit misiunea. CSM Bacău va continua și la anul în Liga Zimbrilor: CS Minaur Baia Mare – CSM Bacău 34-29 (14-14) - Sport24Bacău
CSM Bacău pierde la Baia-Mare, scor 29-34, într-un joc disputat, cu egalitate pe tabela de scor la jumătatea meciului (14-14), dar HC Buzău este învinsă la Suceava, într-un meci al orgoliilor, în care gazda se afla deja în liga secundă. În acest mod s-a scris finalul de sezon competițional 2018-2019 pentru handbaliștii pregătiți de Gabriel Armanu, antrenor ce a reușit să îmbunătățească radical situația clubului băcăuan de la începutul play-out-ului.
“Am preluat echipa în play-out de pe penultumul loc, cu un punct în clasament, cu misiunea de a evita retrogradarea în divizia secundă. După zece etape, am strâns șapte victorii, cele mai multe dintre cele șase echipe participante în această fază a întrecerii. Am plecat în cursă de pe locul 13 și am terminat campionatul pe locul 10. Suntem, practic, adevărata «campioană a play-out-lui». Misiunea a fost îndeplinită, CSM Bacău va continua și în ediția următoare de campionat să joace în Liga Zimbrilor. Faptul că publicul ne-a fost alături în toată această perioadă a făcut ca misiunea noastră să fie mai ușoară, motiv pentru care îi mulțumim.”, a declarat antrenorul principal al formației băcăuane, Gabriel Armanu.
CSM Bacău: Crăciunescu, Tamaș – Tărîță (7), Păunică (6), Cotinghiu G. (5), Cotinghiu M. (3), Drăgan (3), Gal (3), Bologa (2), Burbulea, Costea, Juverdianu, Păunescu, Tudorancea. Antrenori: Gabriel Armanu, George Călin.
Rezultatele etapei a zecea din play-out
CS Minaur Baia Mare – CSM Bacău 34-29
CSU Suceava – CS HC Buzău 2012 27-26
CS Universitatea Cluj – CSM Făgăraș 27-29
Clasamentul final al play-out-ului Ligii Zimbrilor
① CS Minaur Baia Mare, 24 puncte (6 victorii, 1 egal, 3 înfrângeri)
② CSM Bacău, 22 puncte (7 victorii, 3 înfrângeri)
③ CSM Făgăraș, 21 puncte (6 victorii, 4 înfrângeri)
④ CS HC Buzău 2012, 20 puncte (6 victorii, 4 înfrângeri)
⑤ CSU Suceava, 17 puncte (4 victorii, 1 egal, 5 înfrângeri)
⑥ CS Universtitatea Cluj, 0 puncte (10 înfrângeri)
CS Minaur Baia Mare și CSM Bacău rămân în Liga Zimbrilor, CSM Făgăraș și CS HC Buzău vor merge la barajul de promovare/retrogradare, în timp ce CSU Suceava și CS Universitatea Cluj părăsesc prima scena handbalistică.
← FOTBAL, Liga 2 | Numai o minune îi mai poate salva pe „aviatori” de la retrogradare: CS Aerostar Bacău – FC Academica Clinceni 0-3 (0-1)
HANDBAL, Campionatele Naționale de Juniori și Junioare 3 | CSM Bacău și CSȘ Bacău acced în semifinale, în timp ce CS OK Sport Onești părăsește competiția →

References: CSM 
 CSM 
 CSM 
 CSM 

CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM